12 DE AUGMENTIS SCTENTIARUM 



habeat cum stulto ; hoc est, si sit audaculus et te- 

 merarius. 



PARABOLA. 



4. Sed et cunctis sermonibus, qui dicantur, qe ac- 

 commodes aurem tuam, ne fortb audias servum tuum 

 maledicentcm tibi. 



EXPLICATIO. 



Vix credi possit, vitam quantum perturbet inu- 

 tilis curiositas circa illas res, quae nostra intersunt : 

 nimirum, quando secreta ilia rimari satagimus quae 

 detecta et inventa aegritudinem quidem animo infe- 

 rant, ad consilia autem expedienda nihil jnvent. 

 Primo enim sequitur animi \exatio et inquietude, 

 cum humana omnia perfidiae et ingratitudinis plena 

 sint. Adeo ut, si comparari possit speculum ali- 

 quod magicum, in quo odia et quaecunque contra 

 nos ullibi commoventur intueri possemus, melius 

 nobis foret si protinus projiceretur et collideretur. 

 Hujusmodi enim res veluti foliorum murmura sunt, 

 et brevi evanescunt. Secundo, curiositas ilia animum 

 suspicionibus nimiis onerat, quod consiliis inimicissi- 

 mum est eaque reddit inconstantia et complicata. 

 Tertio, eadem mala ipsa saapissime figit, alias prae- 

 tervolatura. Grave enim est conscientias hominum 

 irritare : qui, si latere se putent, facile mutantur in 

 melius, sin deprehensos se sentiant, malum malo 

 pellunt. Merito igitur summae prudentiae tribue- 

 batur Pompeio Magno, quod Sertorii chartas uni- 

 versas, nee a se perlectas nee aliis permissas, igni 

 protinus dedisset. 



